สวัสดีค่ะ อยากสอบถามเรื่องประจำเดือนค่ะ คือมี พสพ กับแฟนช่วงเดือนมีนาคมที่ผ่านมาหลังประจำเดือนหมดไป 3 วัน (เป็นประจำเดือนไป 4 วัน) แต่ทานยาคุมฉุกเฉินไปเพราะกลัวพลาด หลังจากนั้น ประจำเดือ เดือนเมษาขาดไป 1 เดือนค่ะ ซื้อที่ตรวจครรภ์มาตรวจแล้วไม่ท้อง พอเริ่มเข้าเดือนพฤษภา มีอาการคล้ายจะเป็นประจำเดือนคือเจ็บหัวนม หงุดหงิดง่าย และตอนนี้มีอาการปวดท้องน้อยจี๊ดๆ แต่ปวดน้อยกว่าตอนมีประจำเดือน 2 วันแล้วค่ะ มีตกขาว มีโอกาสตั้งครรภ์นอกมดลูกมั้ยคะ หรือเพราะสาเหตุอื่น (ปกติประจำเดือนมาไม่ปกติค่ะ จะมาช่วงต้อนเดือนหรือไม่ก็สิ้นเดือนค่ะ)
สวัสดีค่ะการที่ประจำเดือนไม่มาหรือมาช้า เกิดได้จากหลายสาเหตุค่ะ สาเหตุที่พบบ่อยได้แก่การตั้งครรภ์ การรับประทานยาคุมกำเนิด การใช้ยาคุมกำเนิดฉุกเฉิน ความไม่สมดุลของฮอร์โมนโปรเจสเตอโรนและเอสโตรเจน การหยุดรับประทานยาคุมกำเนิด นอกจากนั้นยังอาจเกิดจากสาเหตุอื่นๆที่มีผลต่อฮอร์โมน เช่นมีความเครียดวิตกกังวล ทำงานหนัก ออกกำลังกายหักโหม พักผ่อนน้อย อดนอน อดอาหาร มีน้ำหนักลด หรือมีการเจ็บป่วยไม่สบาย เช่น ไข้หวัด ท้องเสีย เป็นต้นหากตรวจการตั้งครรภ์แล้วไม่พบว่าตั้งครรภ์ ร่วมกับเริ่มมีอาการก่อนมีประจำเดือนแล้วแนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ โดยทั่วไปรอบเดือนของเราจะอยู่ที่ 28-35 วันค่ะ หากประจำเดือนยังไม่มาหลังจากนี้อีก 2-3 สัปดาห์แนะนำให้ไปพบสูตินรีแพทย์เพื่อตรวจหาสาเหตุอื่นๆค่ะส่วนการท้องนอกมดลูกมักจะตรวจพบจากการใช้ชุดตรวจตั้งครรภ์ค่ะเพราะฮอร์โมนมักจะขึ้นแต่ช่วงแรกอาจจะไม่มีอาการ ภายหลังหากมีการอักเสบและฉีกขาดของท่อนำไข่อาจะมีอาการปวดท้อง ปวดอุ้งเชิงกรานรุนแรง ร่วมกับมีอาการปวดมีเลือดไหลออกจากช่องคลอดเล็กน้อย คลื่นไส้อาเจียน ปวดไหล่ หน้ามืดเป็นลม หรือช็อคค่ะ